Åh! Så begynder den endelig.
Min rejse mod at blive hellig ridder.
Undskyld, jeg afbryder morskaben.
Hvad er der?
Det er angående transporten, din far gav os som tak for at redde byen.
Hvad med den?
Tredjerangshest!
Det er en tredjerangshest!
Vær ikke uhøflig.
Sylvan har altid været min bedste ven!
Lad mig gætte. Så du har ingen venner.
Det kan virke nyttigt at vide, hvornår nogen lyver,
men det har sikkert også ulemper.
Det har det vel.
Men vi er dine venner nu, Anne!
Bad jeg om medlidenhed?
Bare så du ved det, ser jeg normalt ikke sådan på folk.
Så du kan ikke altid se det?
Tror du, jeg kunne leve sådan?
Jeg kan kun se det, når jeg prøver.
Hey! Så prøv at gætte, om det, jeg siger, er sandt!
Sylvan, det er sjovt, at du er så kortbenet!
Percival!
Det var alt for dumt.
Han løj i hvert fald ikke.
Britannia.
I dette rige begik de hellige riddere af Liones et statskup,
der igangsatte en konflikt, som endte i en hellig krig
mellem gudindeklanen og dæmonklanen,
men da de legendariske helte,
kendt som De Syv Dødssynder, dukkede op, sluttede krigen.
Denne historie finder sted 16 år efter disse hændelser.
MESTER OG LÆRLING
Men jeg ville ønske, han havde givet os en vogn.
Helt klart!
Du er så ynkelig!
Jeg efterlader dig, hvis du skal smøle sådan!
Vent, venner!
Kan I ikke gå lidt langsommere?
Fortsætter det sådan,
dør Sylvan!
- Er du okay? - Hest.
Det er svært.
Det lover ikke godt, vel?
Hey, ræv! Er der noget, du vil sige til mig?
Hvis du skal være så langsom,
laver jeg dig til hestekød.
Undskyld!
Hvad?
Jeg har faktisk ikke spurgt.
Hvor skal vi hen?
Kongeriget Liones.
Hvad? Kongeriget Liones? Hvor fedt!
Der vil jeg gerne hen.
Det er det kongerige med flest ærede
hellige riddere i Britannia.
Og kongen er
sir Meliodas, De Syv Dødssynders kaptajn.
Jernside nævnte dem også,
men hvad er De Syv Dødssynder?
Ved du ikke det? Det er din spøg, ikke?
Percival, er du virkelig så stor en bondeknold?
Ja, der er meget, han ikke forstår.
Det er syv hellige riddere,
der blev anklaget for at vælte kongeriget,
men alligevel reddede Liones utallige gange.
I sidste ende besejrede de endda
dæmonkongen i den hellige krig mod dæmonklanen.
Det er De Syv Dødssynder!
Jaså.
Det her er forresten min skat!
Det er en efterlysningsplakat af sir Meliodas, da han var på flugt.
Den er meget sjælden!
Så du kan lide midaldrende mænd?
Sådan er det ikke. Jeg beundrer ham bare!
Jaså.
En dag bliver jeg også hellig ridder og fantastisk som Meliodas...
Nå ja.
Jeg glemte noget vigtigt.
- Hvad? - Hvad?
Hvem skal være leder?
Fra nu af er det vigtigt at have en leder.
Hvad er en leder?
Percival, dit stakkels barn...
Du er nok den stærkeste af os,
men du er vores maskot.
Hvad?
Nasiens, du er heller ikke ledermateriale.
Jeg er ikke interesseret.
Men du er meget fattet og pålidelig.
Jeg går ud fra, at du er holdets stabschef.
Angående Donny... Lad os se.
Du er afledningsmanøvren.
Gør du grin med mig, din kælling?
Hvad? Åh gud!
Så er jeg vel den eneste, der egner mig til rollen.
Jeg har vel intet valg!
Jeg kan godt være jeres leder.
Det er fint med mig.
Gør, som du vil.
Men Donny er også fantastisk.
Alle viste ham stor taknemmelighed, da vi forlod byen.
Tak, hellige ridder.
Situationen tvang mig til at hjælpe dem.
Vent, Donny!
Vil du også være hellig ridder?
Ikke rigtig. Det kommer ikke dig ved.
Så det vil du!
Du står i vejen.
- Træd tilbage. - Hallo!
Nok sniksnak.
Jeg skal fortælle jer om vores planer, slyngler.
Jeg er ikke en slyngel!
Det er et kort over det sydlige Britannia.
Jeg mødte Percival på denne slette.
Hvad med det her kors?
Det var der, Camelot lå.
Er vi forbi Sistana nu?
DALFLAREBJERGENE, CANT, SISTANA
Hvilken rute tager vi?
Undskyld mig, jeg er lederen!
For at komme til Liones skal vi krydse Dalflarebjergene.
Vi forbereder os i Cant, postbyen ved foden af bjergene.
By!
Jeg er imod det.
Hvad?
Hvis vi vil til Liones så hurtigt som muligt,
bør vi krydse bjergene uden at tage en omvej!
Dalflare er en mørk zone, som næsten ingen har krydset i ét stykke.
Hvis du er uforberedt, dør du.
Så er det besluttet. Vi skal til Cant!
Denne gang vil jeg gå meget rundt i byen!
- En by! Hurra! - Gid de sælger sjældne medikamenter.
- En by! - I må hellere købe nyt tøj.
Jeg er lederen, okay? Åh!
Tror du, de har gode gulerødder?
Det aner jeg sgu ikke.
KÆMPENS FALD
Aberdeen-ale! En til.
Jeg tror, du har fået nok.
Skal jeg smide ham ud?
Nej. Lad ham være.
Hvorfor? Er du bange for ham, bartender?
Dit fjols! Det er ikke en almindelig fulderik!
- Hvad? - Hvad?
Det er den store hellige ridder af Liones, Howzer.
Donny! Vær ikke så bange.
Dit svage fodarbejde beder nærmest din modstander om at ramme dig.
Edlin! Vær ikke for blid, selv om det er træning.
Stop!
Mester Howzer, tror du, vi kan blive hellige riddere?
I bliver bedre og bedre.
Godt nyt, ikke Donny?
Jo, Edlin!
Men det kræver mere end magi at blive hellige riddere.
Det vigtige er, hvordan I bruger jeres kræfter.
Det, der er herinde...
Jeg har set utallige svin, der ikke kunde finde ud af den del.
Bare rolig. Jeg træner jer, så I ikke bliver som dem.
- Javel! - Javel!
Donny!
Se!
Det er...
Ja.
Det er byen Cant.
Det er mere en fæstning end en by.
Hvad er det for en isenkræmmer?
Der er så mange vidunderlige ting!
Du godeste! Jeg har det som et barn i en slikbutik!
Er det en smedje?
Velkommen! Jeg imødekommer enhver ordre!
Sælger du glasvarer her?
Jeg leder efter en medicinflaske.
En bar? Jeg får lyst til en drink.
Gad vide, hvad de laver.
Kom og sats!
Mesterens odds er på 1,2. Udfordrernes er på 20!
Jeg satser på udfordreren!
- Hold da op! De bryder! - Jeg satser på mesteren!
Hold op med at vandre rundt, bondeknold!
Vores førsteprioritet er at finde indkvartering!
Har I et værelse til fem?
Vi skal også have en staldplads til hesten.
Så gerne.
Dejligt!
Fire sølvmønter per person og to for hesten,
så det bliver i alt 22 sølvmønter.
Vil du være så venlig, hr. Sin?
Jeg har lagt alle pengene hos Anne.
Hun sagde, vi ikke kunne håndtere pengene.
Hent Anne.
Hvor er hun?
På badeværelset, måske?
Hun skider.
Seriøst, hvor er mændene?
Der er du! Anne!
Hvad lavede du?
I skulle have hjulpet jeres leder... lidt!
Hjulpet dig... med at tørre røv?
Det var tungt!
Hvad er det for en stor pakke?
Hvad tror I?
Ved I ikke, at man skal være velforberedt,
når man skal krydse bjergene?
Det sagde du tidligere, Sin.
Sådan! Lanterner og flasker til alle!
De har forskellige former, men havde alle samme pris!
Min er dog dyr!
Men det fortjener jeg som leder.
Nå? Er de ikke søde?
Jeg har også tæpper! De har forskellig tekstur!
Men de kostede det samme. Det her er mit!
Jeg vil have det her!
Det her lugter af gammel mand.
Mit dufter af parfume.
Kvaliteten er vidt forskellig, men de kostede det samme?
Og vigtigst af alt skal hele mit hold...
Her!
...have passende tøj på!
Tak, Anne!
Det passer mig perfekt.
Tak.
Jeg købte kun dit som en eftertanke, Donny.
Selvfølgelig også en til dig, Sin.
Det er en børnekappe, men den er pæn, ikke?
Se? Den er perfekt til dig!
Det er fint, at du har shoppet lidt, men du har da penge tilbage, ikke?
Selvfølgelig! Se?
Jeg har endda tre sølvmønter tilbage!
Din idiot!
Jeg betroede dig ti guldmønter, ti!
Ti guldmønter?
Er det meget?
Du kunne købe et møbleret hus.
Og du kalder dig selv leder?
Takket være dig sover vi alle i det fri!
Jeg kan lide at sove i det fri.
Hold din mund.
Fint! Du vil have, jeg skaffer pengene, ikke?
Kom med mig, Percival! Tag tingene med!
Hvor skal vi hen?
Bare vær stille, og følg mig!
Vil hun returnere genstandene?
Vil det virke?
Lad os vente på dem, mens vi får noget at drikke.
Hvor skal du hen, Sin?
Jeg går en tur for at afreagere.
KÆMPENS FALD
Velkommen!
Donny, det er her, folk drikker alkohol.
Tænk ikke på det.
Bartender! Et glas mælk og en Vanya-øl, tak.
Modtaget.
Bør vi gøre det her?
Et barn, der nyder øl ved højlys dag? Sikke en luksus.
Hold kæft, gamle mand.
En fremmed som dig har ingen ret til at fortælle mig...
Han er nok bare fuld.
Et glas mælk og en Vanya-øl.
Så du stak af fra din riddertræning
og blev omrejsende artist, ikke sandt?
Jaså. Er alkohol en måde at øve sig på?
Nej.
Jeg holder pause med forestillingerne
eller noget i den stil.
Kender du ham?
Det er Howzer, den store hellige ridder af Liones.
Han er min afdøde mors lillebror.
Hvad?
Min... onkel.
Målet har delt sig i to grupper.
Hvordan har den hellige ridder det?
Det ser ud til, at han taler med nogle af vores mål i baren.
Det er et spørgsmål om tid, før han besvimer af fuldskab.
Giv dem en varm velkomst i dag.
Pokkers!
Hvad?
Du har det vist også hårdt, mester Sin.
Du skal ikke kun eskortere
en af de fire dommedagsriddere til kongeriget,
men du skal også overholde strenge betingelser.
Jeg havde aldrig troet,
det ville være så hårdt at rejse og passe de møgunger.
Mesteren vinder igen!
Udbetalingen er odds 1,4!
Så tager jeg den her med.
Percival! Det var brydningen!
Okay! Modtaget!
Vi ses!
Tak, fordi I legede med mig.
Onkel, du ser godt ud.
Har Edlin det også godt?
Jeg skylder ikke kujonen, der flygtede fra sin træning, en forklaring.
Træning?
Hellig ridder-træning.
Har du trænet?
Hvorfor er den store hellige ridder af Liones
i denne sydlige region?
Jeg skylder ikke almindelige mennesker en forklaring.
Jeg kan vel godt komme med et gæt.
Seriøst?
Pis.
Donny, dig!
Hvad er det i din hånd?
Det er et fragment af en rituel genstand, der kaldes mørkets kiste.
Hvor har du stjålet det fra?
Jeg har ikke stjålet det?
Jeg ved, du har stjålet sølvmønter fra min pung et par gange!
Giv mig det igen!
Det er noget, jeg har arvet!
Donny!
Siger du det med en forståelse af, hvad den betyder?
Jeg tror, det er en magisk genstand, der kan indespærre dæmonklanen.
Donny!
Hvis den ender i onde hænder, er det ude med Liones!
Det var dumt af mig at have forventninger til dig.
Fyre som dig, der mangler mod, kan alligevel ikke beskytte folk.
Jeg er glad for, at I opgav at blive hellige riddere.
Min søster er nok skuffet på den anden side.
Hvor umodent af dig.
At slå ham, når han er påvirket af alkohol.
Se, allesammen!
En stor bunke guldmønter.
Anne vandt brydningsvæddemålet.
Det gjorde ondt!
Hov! Hvor vover du?
Kommer I børn på barer og spillebuler?
Det må være jer, der leder Donny på afveje!
Hvad snakker du om? Giv mig dem!
Vi...
Genstanden, du tog fra Donny, og pengene, Percival og Anne tjente...
Dem skal du give os tilbage.
Fragmentet af mørkets kiste!
Dit svin! Du har været en uforskammet møgunge!
Du slog Donny, mens han var påvirket af alkohol.
Jeg er vist et trin over dig.
Slog du Donny?
Fordi han gjorde noget slemt.
Donny er en god fyr!
Hvorfor slog du ham?
Er det en slåskamp?
Hold kæft! Som om jeg vil slås med et barn!
Jeg ved, hvordan vi kan afgøre det.
DEN FØRSTE DÆMON
Vi skiftes til at drikke et glas, og den første, der falder, taber.
Nasiens, mener du det?
Bare lugten gør mig svimmel.
Mener du det?
Det er din tur.
Du virker allerede ret fuld,
men det er det perfekte handicap mod et barn.
Din kæphøje møgunge.
Bare så du ved det,
har jeg aldrig tabt til en menneskelig modstander i hverken kamp eller druk...
Hør venligst efter, begge to.
Opfør jer naturligt.
Der er noget ved den her by, der føles forkert.
Først troede jeg, det var min fantasi.
Men nu bliver jeg mere og mere sikker på det.
Først var der smedjen.
Der blev solgt panser og skjolde med det kongelige mærke.
Mærker tilføjes altid efter kundens ønske.
Det er usædvanligt, at de er udstillet.
Så var der isenkræmmeren.
De varer, Anghalhad købte, var forskellige,
men kostede alle det samme.
Der var ikke to ens ting.
Begge dele gjorde mig mistænksom.
Det er meget muligt,
at alt, der sælges i denne by, er tyvekoster.
Og det gav mig en tredje sær følelse.
Er indbyggerne i denne by virkelig de lokale i Cant?
Jer begge to!
Du har gode instinkter, ikke?
Men du opdagede det lidt for sent.
Er du kommet hele vejen hertil for at holde ferie,
store hellige ridder Howzer?
I så fald har du valgt det forkerte sted at besøge.
Endelig viser du dig.
Så rygterne om, at du er ved at blive banditternes leder, var sande.
Hvem er han?
Det er min elev, Edlin.
Donnys...
...medlærling.
ØDELÆGGELSESBRØLET
Tekster af: Anne-Li Therese Wallmann